CELEX: 32017R0588
Language: sk
Date: 2016-07-14 00:00:00
Title: Delegované nariadenie Komisie (EÚ) 2017/588 zo 14. júla 2016, ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa režimu veľkosti tiku pre akcie, vkladové potvrdenky a fondy obchodované na burze (Text s významom pre EHP )

31.3.2017   
            
            
               SK
            
            
               Úradný vestník Európskej únie
            
            
               L 87/411
            
         DELEGOVANÉ NARIADENIE KOMISIE (EÚ) 2017/588
   zo 14. júla 2016,
   ktorým sa dopĺňa smernica Európskeho parlamentu a Rady 2014/65/EÚ, pokiaľ ide o regulačné technické predpisy týkajúce sa režimu veľkosti tiku pre akcie, vkladové potvrdenky a fondy obchodované na burze
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2014/65/EÚ z 15. mája 2014 o trhoch s finančnými nástrojmi, ktorou sa mení smernica 2002/92/ES a smernica 2011/61/EÚ (1), a najmä jej článok 49 ods. 3 a 4,
   keďže:
   
               (1)
            
            
               Na zabezpečenie riadneho fungovania trhov by mal byť pre určité finančné nástroje stanovený režim veľkosti tiku alebo minimálne veľkosti tiku. Najmä pokiaľ ide o akcie, vkladové potvrdenky a určité druhy fondov obchodovaných na burze riziko stále sa znižujúcej veľkosti tiku a jeho vplyv na riadne fungovanie trhu by mali byť kontrolované prostredníctvom povinného režimu veľkosti tiku.
            
         
               (2)
            
            
               Pokiaľ ide o iné finančné nástroje, vzhľadom na povahu týchto nástrojov a mikroštruktúru trhov, na ktorých sa s nimi obchoduje, nemožno predpokladať, že režim veľkosti tiku účinne prispeje k riadnemu fungovaniu trhov a na uvedené nástroje by sa preto režim veľkosti tiku nemal vzťahovať.
            
         
               (3)
            
            
               Konkrétne certifikáty sú obchodované iba v niektorých členských štátoch. Vzhľadom na charakteristiky týchto finančných nástrojov a likviditu, rozsah a povahu trhov, na ktorých sa s nimi obchoduje, povinný režim veľkosti tiku nie je potrebný na zabránenie narúšania podmienok obchodovania.
            
         
               (4)
            
            
               Nekapitálové finančné nástroje a produkty s pevným výnosom sú prevažne obchodované mimo burzy, na obchodných miestach sa vykonáva len obmedzený počet takýchto transakcií. Vzhľadom na osobitné charakteristiky likvidity týchto nástrojov na elektronických platformách a ich fragmentáciu sa povinný režim veľkosti tiku nepovažuje za nevyhnutný ani pre tieto nástroje.
            
         
               (5)
            
            
               Vzhľadom na koreláciu medzi fondmi obchodovanými na burze a podkladovými kapitálovými nástrojmi je potrebné stanoviť minimálnu veľkosť tiku pre fondy obchodované na burze, ktorých podkladovými nástrojmi sú akcie a vkladové potvrdenky. Na fondy obchodované na burze, ktorých podkladovými nástrojmi sú finančné nástroje, ktoré nie sú akciami alebo vkladovými potvrdenkami, by sa však povinný režim veľkosti tiku nemal vzťahovať.
            
         
               (6)
            
            
               Je dôležité, aby sa na všetky fondy obchodované na burze, na ktoré sa vzťahuje toto nariadenie, vzťahoval rovnaký režim veľkosti tiku založený na jedinom pásme likvidity bez ohľadu na ich priemerný denný počet transakcií, aby sa v súvislosti s týmito finančnými nástrojmi obmedzilo riziko obchádzania režimu veľkosti tiku.
            
         
               (7)
            
            
               Na účely tohto nariadenia by sa mal objasniť pojem „najvýznamnejší trh z hľadiska likvidity“, keďže nariadenie Európskeho parlamentu a Rady (EÚ) č. 600/2014 (2) používa tento pojem na účely výnimky z referenčnej ceny, ako aj na účely oznamovania transakcií.
            
         
               (8)
            
            
               Režim veľkosti tiku stanovuje iba minimálny rozdiel medzi dvoma úrovňami cien pri pokynoch zaslaných vo vzťahu k finančnému nástroju v knihe objednávok. Preto by sa mal uplatňovať rovnako bez ohľadu na menu finančného nástroja.
            
         
               (9)
            
            
               Príslušné orgány by mali byť schopné reagovať na vopred známe udalosti, ktoré vedú k zmene počtu transakcií v rámci finančného nástroja, pričom príslušná veľkosť tiku už nemusí byť vhodná. Na tento účel by mal byť stanovený osobitný postup, aby sa predišlo narúšaniu trhových podmienok vyplývajúcemu z korporátnych udalostí, ktoré môžu spôsobiť, že veľkosť tiku jedného konkrétneho nástroja nebude vhodná. Tento postup by sa mal uplatňovať na korporátne udalosti, ktoré by mohli významne ovplyvniť likviditu tohto nástroja. Pri posudzovaní vplyvu korporátnej udalosti na konkrétny finančný nástroj by príslušné orgány mali zohľadniť všetky predchádzajúce korporátne udalosti s podobnými charakteristikami.
            
         
               (10)
            
            
               S cieľom zabezpečiť, aby režim veľkosti tiku mohol účinne fungovať a aby účastníci trhu mali dostatok času na vykonanie nových požiadaviek, je vhodné stanoviť pre každý finančný nástroj, na ktorý sa vzťahuje toto nariadenie, povinnosť zberu určitých údajov a včasného zverejnenia priemerného denného počtu transakcií.
            
         
               (11)
            
            
               Z dôvodu konzistentnosti a s cieľom zabezpečiť hladké fungovanie finančných trhov je nevyhnutné, aby sa ustanovenia tohto nariadenia a súvisiace vnútroštátne ustanovenia, ktorými sa transponuje smernica 2014/65/EÚ, uplatňovali od rovnakého dátumu. S cieľom zabezpečiť, aby režim veľkosti tiku fungoval efektívne, by však niektoré ustanovenia tohto nariadenia mali platiť od jeho nadobudnutia účinnosti.
            
         
               (12)
            
            
               Toto nariadenie vychádza z návrhu regulačných technických predpisov, ktoré Európsky orgán pre cenné papiere a trhy (ESMA) predložil Komisii.
            
         
               (13)
            
            
               Orgán ESMA uskutočnil otvorené verejné konzultácie o návrhu regulačných technických predpisov, z ktorých toto nariadenie vychádza, analyzoval možné súvisiace náklady a prínosy a požiadal o stanovisko skupinu zainteresovaných strán v oblasti cenných papierov a trhov vytvorenú v súlade s článkom 37 nariadenia Európskeho parlamentu a Rady (EÚ) č. 1095/2010 (3),
            
         PRIJALA TOTO NARIADENIE:
   Článok 1
   Najvýznamnejší trh z hľadiska likvidity
   Na účely tohto nariadenia sa za najvýznamnejší trh z hľadiska likvidity, pokiaľ ide o akcie alebo vkladové potvrdenky, považuje najvýznamnejší trh z hľadiska likvidity uvedený v článku 4 ods. 1 písm. a) nariadenia (EÚ) č. 600/2014 a špecifikovaný v článku 4 delegovaného nariadenia Komisie (EÚ) 2017/587 (4).
   Článok 2
   Veľkosť tiku pre akcie, vkladové potvrdenky a fondy obchodované na burze
   (Článok 49 ods. 1 a 2 smernice 2014/65/EÚ)
   1.   Obchodné miesta uplatňujú na pokyny týkajúce sa akcií alebo vkladových potvrdeniek veľkosť tiku, ktorá je rovnaká alebo vyššia ako hodnota, ktorá zodpovedá:
   
               a)
            
            
               pásmu likvidity uvedenému v tabuľke v prílohe, ktoré zodpovedá rozsahu priemerného denného počtu transakcií na najvýznamnejšom trhu pre daný nástroj z hľadiska likvidity a
            
         
               b)
            
            
               cenovému rozpätiu v uvedenom pásme likvidity, ktoré zodpovedá cene daného pokynu.
            
         2.   Odchylne od odseku 1 písm. a), ak najvýznamnejší trh z hľadiska likvidity, pokiaľ ide o akcie alebo vkladové potvrdenky, prevádzkuje len obchodný systém, v ktorom sa párujú pokyny na základe periodickej aukcie a algoritmu obchodovania prevádzkovaného bez zásahu človeka, obchodné miesta uplatňujú pásmo likvidity zodpovedajúce najnižšiemu priemernému dennému počtu transakcií v tabuľke v prílohe.
   3.   Obchodné miesta uplatňujú na pokyny týkajúce sa fondov obchodovaných na burze veľkosť tiku, ktorá je rovnaká alebo vyššia ako hodnota, ktorá zodpovedá:
   
               a)
            
            
               pásmu likvidity v tabuľke v prílohe, ktoré zodpovedá najvyššiemu priemernému dennému počtu transakcií; a
            
         
               b)
            
            
               cenovému rozpätiu v uvedenom pásme likvidity, ktoré zodpovedá cene daného pokynu.
            
         4.   Požiadavky stanovené v odseku 3 sa uplatňujú iba na fondy obchodované na burze, ktorých podkladovými finančnými nástrojmi sú výlučne akcie, na ktoré sa vzťahuje režim veľkosti tiku podľa odseku 1, alebo balík takýchto akcií.
   Článok 3
   Priemerný denný počet transakcií s akciami a vkladovými potvrdenkami
   (Článok 49 ods.1 a 2 smernice 2014/65/EÚ)
   1.   Do 1. marca roka nasledujúceho po dni začatia uplatňovania nariadenia (EÚ) č. 600/2014 a potom do 1. marca každého nasledujúceho roka príslušný orgán pre konkrétnu akciu alebo vkladovú potvrdenku pri určovaní najvýznamnejšieho trhu z hľadiska likvidity pre danú akciu alebo vkladovú potvrdenku vypočíta priemerný denný počet transakcií s týmto finančným nástrojom na príslušnom trhu a zabezpečí zverejnenie týchto informácií.
   Príslušný orgán uvedený v pododseku 1 je príslušný orgán najvýznamnejšieho trhu z hľadiska likvidity podľa článku 16 delegovaného nariadenia Komisie (EÚ) 2017/590 (5).
   2.   Výpočet uvedený v odseku 1 má tieto charakteristiky:
   
               a)
            
            
               za každé obchodné miesto obsahuje transakcie vykonané podľa pravidiel daného obchodného miesta s výnimkou referenčnej ceny a dohodnutých transakcií označených tak, ako sa uvádza v tabuľke 4 v prílohe I k delegovanému nariadeniu (EÚ) 2017/587, a transakcie vykonané na základe minimálne jedného pokynu, pri ktorom platila výnimka udelená na základe veľkého rozsahu a kde objem transakcie presiahol prah veľkého rozsahu určený v súlade s článkom 7 delegovaného nariadenia (EÚ) 2017/587.
            
         
               b)
            
            
               pokrýva buď predchádzajúci kalendárny rok, alebo podľa potreby, obdobie predchádzajúceho kalendárneho roka, počas ktorého bol finančný nástroj prijatý na obchodovanie alebo bol obchodovaný na obchodnom mieste, pričom obchodovanie s ním nebolo pozastavené.
            
         3.   Odseky 1 a 2 sa nevzťahujú na akcie a vkladové potvrdenky, ktoré boli prvýkrát prijaté na obchodovanie alebo prvýkrát obchodované na obchodnom mieste štyri týždne pred koncom predchádzajúceho kalendárneho roka alebo v kratšom období.
   4.   Obchodné miesta uplatňujú veľkosti tiku pásma likvidity zodpovedajúceho priemernému dennému počtu transakcií zverejnenému podľa odseku 1 od 1. apríla nasledujúceho po tomto zverejnení.
   5.   Pred prvým prijatím na obchodovanie alebo pred prvým dňom obchodovania s akciami alebo vkladovými potvrdenkami príslušný orgán obchodného miesta, na ktorom má byť uvedený finančný nástroj prvýkrát prijatý na obchodovanie alebo má byť prvýkrát obchodovaný, vykoná odhad priemerného denného počtu transakcií pre dané obchodné miesto, pričom prípadne zohľadní predchádzajúcu históriu obchodovania s uvedeným finančným nástrojom, ako aj predchádzajúcu históriu obchodovania s finančnými nástrojmi považovanými za nástroje s podobnými charakteristikami, a tento odhad zverejní.
   Veľkosti tiku pásma likvidity zodpovedajúceho zverejnenému odhadu priemerného denného počtu transakcií sa uplatňujú odo dňa zverejnenia uvedeného odhadu až do zverejnenia priemerného denného počtu transakcií pre uvedený nástroj v súlade s odsekom 6.
   6.   Najneskôr do šiestich týždňov od prvého dňa obchodovania s akciami alebo vkladovými potvrdenkami príslušný orgán obchodného miesta, na ktorom bol finančný nástroj prvýkrát prijatý na obchodovanie alebo prvýkrát obchodovaný na obchodnom mieste, vypočíta na základe údajov za prvé štyri týždne obchodovania s uvedeným finančným nástrojom priemerný denný počet transakcií s uvedeným finančným nástrojom na uvedenom obchodnom mieste a zabezpečí jeho zverejnenie.
   Veľkosti tiku pásma likvidity zodpovedajúceho tomuto zverejnenému priemernému dennému počtu transakcií sa uplatňujú od zverejnenia až dovtedy, kým sa v súlade s postupom stanoveným v odsekoch 1 až 4 vypočíta a zverejní nový priemerný denný počet transakcií pre uvedený nástroj.
   7.   Na účely tohto článku sa priemerný denný počet transakcií pre finančný nástroj za príslušné obdobie a na príslušnom obchodnom mieste vypočíta tak, že sa celkový počet transakcií s uvedeným finančným nástrojom vydelí počtom obchodných dní.
   Článok 4
   Korporátne udalosti
   (článok 49 ods.1 a 2 smernice 2014/65/EÚ)
   Ak sa príslušný orgán domnieva, že určitá korporátna udalosť môže zmeniť priemerný denný počet transakcií s konkrétnym finančným nástrojom, v dôsledku čoho by tento finančný nástroj patril do iného pásma likvidity, príslušný orgán k uvedenému finančnému nástroju pristupuje, ako keby bol prvýkrát prijatý na obchodovanie alebo bol prvýkrát obchodovaný na obchodnom mieste, a uplatnením postupu stanoveného v článku 3 ods. 5 a 6 určí nové uplatniteľné pásmo likvidity a zabezpečí jeho zverejnenie.
   Článok 5
   Prechodné ustanovenia
   1.   Príslušný orgán obchodného miesta, na ktorom boli akcie alebo vkladové potvrdenky prvýkrát prijaté na obchodovanie alebo prvýkrát obchodované pred dňom začatia uplatňovania nariadenia (EÚ) č. 600/2014, zhromaždí potrebné údaje a vypočíta priemerný denný počet transakcií s uvedeným finančným nástrojom na uvedenom obchodnom mieste a zabezpečí jeho zverejnenie v týchto lehotách:
   
               a)
            
            
               najneskôr štyri týždne pred dňom začatia uplatňovania nariadenia (EÚ) č. 600/2014, ak deň, keď sú akcie alebo vkladové potvrdenky prvýkrát obchodované na obchodnom mieste v Únii, pripadne na deň najmenej desať týždňov pred dňom začatia uplatňovania nariadenia (EÚ) č. 600/2014;
            
         
               b)
            
            
               najneskôr v deň začatia uplatňovania nariadenia (EÚ) č. 600/2014, ak deň, keď sú finančné nástroje prvýkrát obchodované na obchodnom mieste v Únii, pripadne na obdobie, ktoré sa začína desať týždňov pred dňom začatia uplatňovania nariadenia (EÚ) č. 600/2014 a končí dňom predchádzajúcim dňu začatia uplatňovania nariadenia (EÚ) č. 600/2014.
            
         2.   Výpočty uvedené v odseku 1 písm. a) sa vykonávajú takto:
   
               a)
            
            
               ak deň, kedy sú akcie alebo vkladové potvrdenky prvýkrát obchodované na obchodnom mieste v Únii, predchádza dňu začatia uplatňovania nariadenia (EÚ) č. 600/2104 aspoň o šestnásť týždňov, výpočet sa zakladá na údajoch, ktoré sú k dispozícii za štyridsaťtýždňové referenčné obdobie, ktoré sa začína päťdesiatdva týždňov pred dňom začatia uplatňovania nariadenia (EÚ) č. 600/2014;
            
         
               b)
            
            
               ak deň, keď sú akcie alebo vkladové potvrdenky prvýkrát obchodované na obchodnom mieste v Únii, pripadne na obdobie, ktoré sa začína šestnásť týždňov pred dňom začatia uplatňovania nariadenia (EÚ) č. 600/2104 a končí desať týždňov pred dňom začatia uplatňovania nariadenia (EÚ) č. 600/2014, výpočet sa zakladá na údajoch, ktoré sú k dispozícii za prvé štvortýždňové obdobie obchodovania s finančným nástrojom;
            
         
               c)
            
            
               ak deň, keď sú akcie alebo vkladové potvrdenky prvýkrát obchodované na obchodom mieste v Únii, pripadne na obdobie, ktoré sa začína desať týždňov pred dňom začatia uplatňovania nariadenia (EÚ) č. 600/2014 a končí dňom predchádzajúcim dňu začatia uplatňovania nariadenia (EÚ) č. 600/2014, výpočet sa zakladá na obchodnej histórii akcie alebo vkladovej potvrdenky alebo iných finančných nástrojov, u ktorých sa predpokladajú podobné charakteristiky, ako majú uvedené akcie alebo vkladové potvrdenky.
            
         3.   Veľkosti tiku pásma likvidity zodpovedajúceho zverejnenému priemernému dennému počtu transakcií uvedenému v odseku 1 sa uplatňujú do 1. apríla roka nasledujúceho po dni začatia uplatňovania nariadenia (EÚ) č. 600/2014. Počas tohto obdobia príslušné orgány zabezpečia, aby veľkosti tiku pre finančné nástroje uvedené v písmenách b) a c) odseku 2 a pre ktoré sú príslušným orgánom, neprispievali k narúšaniu podmienok obchodovania. Ak príslušný orgán zistí riziko pre riadne fungovanie trhov v dôsledku takýchto veľkostí tiku, rieši toto riziko stanovením a zverejním aktualizovaného priemerného denného počtu transakcií pre príslušné finančné nástroje. Urobí tak na základe údajov zodpovedajúcich dlhšej a komplexnejšej histórii obchodovania s uvedenými nástrojmi. Obchodné miesta bezodkladne uplatňujú pásmo likvidity zodpovedajúce aktualizovanému priemernému dennému počtu transakcií. Robia tak do 1. apríla roka nasledujúceho po dni začatia uplatňovania nariadenia (EÚ) č. 600/2014 alebo do prípadného ďalšieho zverejnenia príslušným orgánom v súlade s týmto odsekom.
   Článok 6
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   Uplatňuje sa od 3. januára 2018.
   Článok 5 sa však uplatňuje odo dňa nadobudnutia účinnosti tohto nariadenia.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. júla 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 173, 12.6.2014, s. 349.
   
      (2)  Nariadenie Európskeho parlamentu a Rady (EÚ) č. 600/2014 z 15. mája 2014 o trhoch s finančnými nástrojmi, ktorým sa mení nariadenie (EÚ) č. 648/2012 (Ú. v. EÚ L 173, 12.6.2014, s. 84).
   
      (3)  Nariadenie Európskeho parlamentu a Rady (EÚ) č. 1095/2010 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (Ú. v. EÚ L 331, 15.12.2010, s. 84).
   
      (4)  Delegované nariadenie Komisie (EÚ) 2017/587 zo 14. júla 2016, ktorým sa dopĺňa nariadenie Európskeho parlamentu a Rady (EÚ) č. 600/2014 o trhoch s finančnými nástrojmi, pokiaľ ide o regulačné technické predpisy týkajúce sa požiadaviek na transparentnosť pre obchodné miesta a investičné spoločnosti v súvislosti s akciami, vkladovými potvrdenkami, fondmi obchodovanými na burze, certifikátmi a inými podobnými finančnými nástrojmi, ako aj povinností vykonania transakcií s určitými akciami na obchodnom mieste alebo prostredníctvom systematického internalizátora (pozri stranu 387 tohto úradného vestníka).
   
      (5)  Delegované nariadenie Komisie (EÚ) 2017/590 z 28. júla 2016, ktorým sa dopĺňa nariadenie Európskeho parlamentu a Rady (EÚ) č. 600/2014, pokiaľ ide o regulačné technické predpisy týkajúce sa oznamovania transakcií príslušným orgánom (pozri stranu 449 tohto úradného vestníka).
   
      PRÍLOHA
      
         Tabuľka veľkosti tiku
      
      
                   
               
               
                  Pásma likvidity
               
            
                  Cenové rozpätia
               
               
                  0 ≤ priemerný denný počet transakcií < 10
               
               
                  10 ≤ priemerný denný počet transakcií < 80
               
               
                  80 ≤ priemerný denný počet transakcií < 600
               
               
                  600 ≤ priemerný denný počet transakcií < 2 000 
               
               
                  2 000  ≤ priemerný denný počet transakcií < 9 000 
               
               
                  9 000  ≤ priemerný denný počet transakcií
               
            
                  0 ≤ cena < 0,1
               
               
                  0,0005
               
               
                  0,0002
               
               
                  0,0001
               
               
                  0,0001
               
               
                  0,0001
               
               
                  0,0001
               
            
                  0,1 ≤ cena < 0,2
               
               
                  0,001
               
               
                  0,0005
               
               
                  0,0002
               
               
                  0,0001
               
               
                  0,0001
               
               
                  0,0001
               
            
                  0,2 ≤ cena < 0,5
               
               
                  0,002
               
               
                  0,001
               
               
                  0,0005
               
               
                  0,0002
               
               
                  0,0001
               
               
                  0,0001
               
            
                  0,5 ≤ cena < 1
               
               
                  0,005
               
               
                  0,002
               
               
                  0,001
               
               
                  0,0005
               
               
                  0,0002
               
               
                  0,0001
               
            
                  1 ≤ cena < 2
               
               
                  0,01
               
               
                  0,005
               
               
                  0,002
               
               
                  0,001
               
               
                  0,0005
               
               
                  0,0002
               
            
                  2 ≤ cena < 5
               
               
                  0,02
               
               
                  0,01
               
               
                  0,005
               
               
                  0,002
               
               
                  0,001
               
               
                  0,0005
               
            
                  5 ≤ cena < 10
               
               
                  0,05
               
               
                  0,02
               
               
                  0,01
               
               
                  0,005
               
               
                  0,002
               
               
                  0,001
               
            
                  10 ≤ cena < 20
               
               
                  0,1
               
               
                  0,05
               
               
                  0,02
               
               
                  0,01
               
               
                  0,005
               
               
                  0,002
               
            
                  20 ≤ cena < 50
               
               
                  0,2
               
               
                  0,1
               
               
                  0,05
               
               
                  0,02
               
               
                  0,01
               
               
                  0,005
               
            
                  50 ≤ cena < 100
               
               
                  0,5
               
               
                  0,2
               
               
                  0,1
               
               
                  0,05
               
               
                  0,02
               
               
                  0,01
               
            
                  100 ≤ cena < 200
               
               
                  1
               
               
                  0,5
               
               
                  0,2
               
               
                  0,1
               
               
                  0,05
               
               
                  0,02
               
            
                  200 ≤ cena < 500
               
               
                  2
               
               
                  1
               
               
                  0,5
               
               
                  0,2
               
               
                  0,1
               
               
                  0,05
               
            
                  500 ≤ cena < 1 000 
               
               
                  5
               
               
                  2
               
               
                  1
               
               
                  0,5
               
               
                  0,2
               
               
                  0,1
               
            
                  1 000  ≤ cena < 2 000 
               
               
                  10
               
               
                  5
               
               
                  2
               
               
                  1
               
               
                  0,5
               
               
                  0,2
               
            
                  2 000  ≤ cena < 5 000 
               
               
                  20
               
               
                  10
               
               
                  5
               
               
                  2
               
               
                  1
               
               
                  0,5
               
            
                  5 000  ≤ cena < 10 000 
               
               
                  50
               
               
                  20
               
               
                  10
               
               
                  5
               
               
                  2
               
               
                  1
               
            
                  10 000  ≤ cena < 20 000 
               
               
                  100
               
               
                  50
               
               
                  20
               
               
                  10
               
               
                  5
               
               
                  2
               
            
                  20 000  ≤ cena < 50 000 
               
               
                  200
               
               
                  100
               
               
                  50
               
               
                  20
               
               
                  10
               
               
                  5
               
            
                  50 000  ≤ cena
               
               
                  500
               
               
                  200
               
               
                  100
               
               
                  50
               
               
                  20
               
               
                  10